เอกสารแนบ 3

รายงานคณะกรรมการตรวจสอบประจำปี 2552

คณะกรรมการตรวจสอบประกอบด้วย
กรรมการอิสระที่ได้รับการแต่งตั้งจากที่ประชุมคณะกรรมการบริษัท เมื่อวันที่ 10 สิงหาคม 2552
มีระยะเวลาการดำรงตำแหน่ง 3 ปี นับตั้งแต่วันที่ 27 สิงหาคม 2552 ถึงวันที่ 26 สิงหาคม 2555
โดยมีขอบเขตหน้าที่และความรับผิดชอบต่อคณะกรรมการของบริษัทตามข้อกำหนดของตลาดหลักทรัพย์แห่งประเทศไทย
จำนวน 3 ท่าน มีรายนามดังนี้ :-

1.  ร.ต.ชุมพล พุ่มรุกขา ประธานกรรมการตรวจสอบ

2.  นายชรินทร์ หาญสืบสาย กรรมการตรวจสอบ

3.  นายยรรยง พวงราช กรรมการตรวจสอบ

ในปี 2552 คณะกรรมการตรวจสอบได้จัดให้มีการประชุมตามวาระต่างๆ รวม 5 ครั้ง และในปี
2553 จนถึงวันรายงานจำนวน 1 ครั้ง รวมทั้งสิ้น 6 ครั้ง
การเข้าร่วมประชุมของกรรมการตรวจสอบแต่ละท่านได้มีรายงานไว้แล้ว ในหมวดการเปิดเผยข้อมูล
และความโปร่งใส ปรากฏในรายงานประจำปีในส่วนการกำกับดูแลกิจการที่ดี
โดยถือว่ากรรมการตรวจสอบได้เข้าร่วมประชุมครบองค์ประชุมทุกครั้ง และได้ปฏิบัติภาระกิจต่างๆ
ตามที่จะได้รายงานให้ทราบดังนี้

1.  การสอบทานให้บริษัทมีรายงานทางการเงินอย่างถูกต้องและเพียงพอ
    คณะกรรมการตรวจสอบได้ทำการสอบทานงบการเงินระหว่างกาล และงบการเงินประจำปี
    2552 ของบริษัทร่วมกับฝ่ายจัดการและผู้สอบบัญชี
    ซึ่งได้เข้าร่วมประชุมกับคณะกรรมการตรวจสอบเป็นการเฉพาะ
    โดยไม่มีฝ่ายจัดการเข้าร่วมด้วยจำนวนหนึ่งครั้ง ได้มีการสอบถามและรับฟังคำชี้แจงต่างๆ
    รวมทั้งให้คำเสนอแนะและให้ข้อคิดเห็นในประเด็นต่างๆ
    ที่เกี่ยวกับรายงานทางการเงินของบริษัทอย่างเพียงพอ
    ก่อนนำเสนอคณะกรรมการบริษัทเพื่อพิจารณาอนุมัติให้เปิดเผยได้
    คณะกรรมการตรวจสอบเห็นว่ารายงานทางการเงินนี้
    มีความถูกต้องและเพียงพอตามที่ผู้สอบบัญชีรับรองเป็นที่เชื่อถือได้

2.  การสอบทานให้บริษัทมีระบบการควบคุมภายใน และระบบการตรวจสอบภายใน
    ที่มีความเหมาะสมและมีประสิทธิภาพ
    รวมทั้งพิจารณาความเป็นอิสระของหน่วยงานตรวจสอบภายใน
    คณะกรรมการตรวจสอบได้ทำงานร่วมกับผู้ตรวจสอบภายใน
    โดยดูแลสอบทานรายงานตามหลักเกณฑ์การตรวจสอบ
    ตลอดจนความเพียงพอในระบบการควบคุมภายในทุกจุดและได้เสนอแนะให้ปรับปรุงแก้ไขเพื่อให้มีความเหมาะสมแก่สภาพการณ์
    เพื่อให้เกิดประสิทธิผล
    คณะกรรมการตรวจสอบเห็นว่าบริษัทมีระบบการควบคุมภายในและระบบการตรวจสอบภายใน
    ตลอดจนบุคคลากรของหน่วยงานที่มีความเหมาะสมตามควรเป็นที่เชื่อถือได้

3.  ในด้านการสอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์ ฯลฯ
    ข้อกำหนดของตลาดหลักทรัพย์และกฎหมายที่เกี่ยวข้องกับธุรกิจของบริษัท
    คณะกรรมการตรวจสอบได้มีการสอบทานข้อมูลการปฏิบัติตามกฎหมายว่าด้วยหลักทรัพย์และตลาดหลักทรัพย์
    ฯลฯ กฎระเบียบข้อกำหนด คำสั่งต่างๆ ของหน่วยงานภาครัฐ ตลอดจนกฎหมายอื่นๆ
    ที่เกี่ยวข้องกับธุรกิจของบริษัท
    เห็นว่าผู้บริหารของบริษัทได้จัดให้มีการติดตามดูแลเอาใจใส่ในการปฏิบัติตามกฎหมายอย่างถูกต้องครบถ้วน

4.  ด้านการสอบทานความเหมาะสมของระบบบริหารความเสี่ยงและมาตรการรองรับความเสี่ยงที่มีนัยสำคัญ
    คณะกรรมการตรวจสอบมีหน้าที่ในการทำความเข้าใจในวิธีประเมินความเสี่ยงของกิจการที่ผู้บริหารจัดให้มีมาตรการรองรับความเสี่ยงที่มีสาระ

  สำคัญ พบว่าบริษัทมีความสามารถที่จะควบคุมบริหารความเสี่ยงที่แปรผันตามสภาพแวดล้อม
  ทั้งปัจจัยภายในและปัจจัยภายนอกตามสภาพเศรษฐกิจ กฎหมาย กฎข้อบังคับต่างๆ
  อย่างเหมาะสมและมีประสิทธิภาพเพียงพอ

5.  คณะกรรมการตรวจสอบได้พิจารณารับทราบรายงานธุรกรรมทางการค้าของบริษัทกับบริษัทที่มีรายการเกี่ยวโยงกัน
    หรือรายการที่อาจมีความขัดแย้งทางผลประโยชน์ในแต่ละไตรมาส
    เห็นว่ารายการดังกล่าวเป็นไปอย่างสมเหตุสมผลและเป็นประโยชน์สูงสุดต่อบริษัท

6.  คณะกรรมการตรวจสอบได้พิจารณาคัดเลือกและเสนอแต่งตั้งผู้สอบบัญชีของบริษัทประจำงวดปี
    2553 ต่อคณะกรรมการของบริษัทเพื่อพิจารณาขออนุมัติที่ประชุมสามัญผู้ถือหุ้นประจำปี
    โดยเสนอขอแต่งตั้งนางสาวทิพวัลย์ นานานุวัฒน์ และ/หรือ นายณรงค์ พันตาวงษ์
    และ/หรือนาย เติมพงษ์ โอปนพันธุ์ แห่งบริษัท สำนักงาน เอินส์ท แอนด์ ยัง จำกัด
    เป็นผู้สอบบัญชีของบริษัทอีกวาระหนึ่ง เนื่องจากเห็นว่า
    สำนักงานดังกล่าวมีประสพการณ์ในการตรวจสอบบัญชีในภาคธุรกิจต่างๆ เป็นที่ยอมรับได้
    ประกอบกับ
    สำนักงานก็มิได้มีความสัมพันธ์ที่อาจก่อให้เกิดความขัดแย้งทางผลประโยชน์แต่อย่างใด
    โดยกำหนดค่าตอบแทนเป็นจำนวนเงิน 1,240,000 บาท

7.  คณะกรรมการตรวจสอบได้ปฏิบัติหน้าที่ตามขอบเขตอำนาจหน้าที่ความรับผิดชอบ
    ที่มีต่อคณะกรรมการบริษัทตามที่กำหนดให้ด้วยความเป็นอิสระ
    การแสดงความเห็นได้ยึดถือตามหลักความโปร่งใส สามารถตรวจสอบได้
    ตามแนวทางหลักการกำกับดูแลกิจการที่ดีของตลาดหลักทรัพย์แห่งประเทศไทย

  ร.ต.ชุมพล พุ่มรุกขา

ประธานคณะกรรมการตรวจสอบ